Rossiya Federatsiyasi prezidenti Vladimir Putin milliarder Alisher Usmonovni «Vatan oldidagi xizmatlari uchun» III darajali ordeni bilan mukofotladi. 27 noyabr kuni Kremlda sport va madaniyat arboblariga davlat mukofotlarini topshirish marosimi o‘tkazildi. Mukofotlanganlar orasida Alisher Usmonovdan tashqari uning rafiqasi Irina Viner-Usmanova ham bor. Irina Viner-Usmonova «Vatan oldidagi xizmatlari uchun» II darajali ordeni bilan taqdirlangan. Vladimir Putin badiiy gimnastika bo‘yicha Rossiya terma jamoasi bosh murabbiysi Irina Usmanovaning xizmatlarini ta’kidlab o‘tgan.